 Sotitobire Church: Òótọ àti irọ tó wà nínú iṣẹlẹ náà Ọọni ti Ile Ife, Adeyeye Ogunwusi nigba ti awọn obi ọmọ yọju si i laafin sọ pe ki wọn ma foya, o ṣe iléri pé òun yóò tu iṣu dé ìsàlẹ ikoko lóri ọrọ náà ati pé ìpè yòó lọ si ọdọ àwọn àjọ DSS láti ma jẹ ki àwọn alagbara kankan o yọ woli náà kuro latimọle titi ti ọrọ yòó fi yanju. Ọọni ni pé wọn o mú wọn si ilé Orisà Oodua láti lọ wádìí ibi ti ọmọ náà wa. Bí ọrọ ṣe ṣẹlẹ Arabinrin Olawole to jẹ iyá Gold Kolawole lo gbe ọmọ rẹ lọ si sọọsi awọn ọmọde nile ijọsin wọn lẹyin ọpọlọpọ ọrọ latọdọ àwọn olukọ ọmọde ninu ijọ náà pe ki iya Gold maa gbé ọmọ rẹ wá si ilé ijọsin ọmọ wẹwẹ. Akure Kidnap: Àwọn abiyamọ fẹhónúhàn lórí ọmọ tí wan jígbé nílé ìjọsìn Akurẹ Ọpọlọpọ lo ti fẹhonu han lori ọrọ yii nigba ti wn ko ri ki ohunkohun ṣẹlẹ lati igba ti iya ọmọ ti figbe ta. Lẹyin ti o pada lọ si ilé ijọsin láti lọ wo ọmọ rẹ ló ri i pé ọmọ náà ko si nibẹ mọ. Sotitobire church: Ẹgbẹ CAN ní kí ìjọba ṣe ohun tó yẹ Bayii ni wahala ṣe bẹrẹ, nitori pé o hàn gbangba pé ẹnikan ti ji ọmọ gbé. Kini otitiọ kini irọ nínú gbogbo ìṣẹlẹ náà Gẹgẹ bí ìyá ọmọ náà ṣe sọ, nígba ti ọmọ sọnú, o ni oludásìlẹ ijọ náà Alufa Babatunde rọ àwọn láti lọ simi silé ki wọn si ma fi ọrọ náà lọ ọlọpàá. Lẹyìn gbogbo ìgbìyànju ti ọmọ náà kò si jẹ rírí, Arabinrin Kolawole ni olùdásilẹ ijọ náà ko gbe igbésẹ kan to ṣe koko, èyí ló fàá ti òun fi ke gbajare sita ti Deji Akure si fi pa a láṣẹ pé ki awọn wa bura. Arabinrin Modupe Kolawole ni àwọn aṣọna to wa lẹnu iṣẹ lọjọ náà àti igbakeji oludari lo lọ sibẹ ṣùgbọn oludasilẹ ijọ ko dasi ọrọ náà. Wọn pa ọlọpàá kan níbi tí wọn ti dáná sun ìjọ Sotitobire lAkurẹ - Police PRO Sotitobire church: Àwọn ọdọ ilu dáná sun ilé ìjọsìn Nígba ti ọrọ de agọ ọlọpàá, nínú àwọn aṣọna mẹrinla to wà nilé ijọsin lọjọ ìṣẹlẹ náà, meji péré lo yọju si agọ ọlọpàá. Ní ọsẹ to kioja nígba ti ọrọ náà kò yanju ni ọlọpàá gbé Alfa Babatunde lọ si agọ wọn fun ifọrọwánilẹnuwo. BBC yoruba ko ri àrídáju pé lóòtọ ni Alfa Babatunde dáku ni àgọ àwọn àjọ DSS. Ijọ Sotitobirẹ: Idí ilé òrìsà ni ọrọ náà yoò ti yànju- Ọọni Ife Ní ọjọ ru ni òkíkí kan pé wọn ri òkú ọmọ kan nibi ti wọn rì í mọlẹ si niwáju pẹpẹ ilé ìjọsin Sọtitobirẹ, èyí si lo ṣe okùnfa ti àwọn ọdọ àti ara ilú fi lọ dána sun ilé Woli àti ijọ Sotitobirẹ nilu Akure. Nígba ti ọrọ náà bẹrẹ, àwọn kan ni Alfa ọhun ni ìbásṣepọ pẹlú gomina ìpínlẹ Ondo, èyi si ló ṣe okùnfa ti Gomina ipínlẹ kò fi dá si ọrọ náà. Sùgbọn ní ìgba ti BBC ba oluranlọwọ pàtàki Gomina Akeredolu Onimọ ẹrọ Tunji Ariyomo sọrọ lóri ọrọ rẹ, o ni kò si ǹkan to jọ bẹẹ, sùgbọn gẹgẹ bi olórí, oye lààgbà wó ni gomina fi ṣe, ati pe Gomina ko ni ìbásepọ kankan pẹlú woli náà. O ni ipo Ọba ni Gomina wa, ko yẹ ko yára sọrọ. Níbo ni ọrọ de duro bayìí? Nígba ti BBC kan si àjọ CAN lóri ọrọ náà , wọn ni àwọn kò ni ọrọ kankan láti sọ nítori pé Babtunde kìí ṣe ọmọ ẹgbẹ Christian Association of Nigeria CAN. Ní bayìí ilé iṣẹ ọlọpàá ti kó ọmọ ijọ méje àti àwọn ènìyàn mẹwàá mìíràn ti wọn ba níbi ti wọn ti n kó àwọn nkan to jóná kù. Arabinrin Modupe Kolawole ni àwọn asọna to wa lẹnu iṣẹ lọjọ náà àti igbakeji oludari lo lọ sibl sùgbọn oludasilẹ o dasi ọrọ náà. Idí ilé òrìsà ni ọrọ náà yoò ti yànju - Ọọni Ife Bakan náà ni àkọròyìn BBC ní Akurẹ sàlàyé pé ìyá ọmọ to sọnú fi ìròyìn sọwọ sí òun pé àwọn ti lọ ri Ọni ilé Ifẹ Ọba Adeyeye Enitan Ogunwusi lóri ọrọ ọmọ náà ati pé Kabiyesi ti ṣe iléri pé òun yóò tu iṣu dé ìsàlẹ ikoko lóri ọrọ náà ati pé ìpè yòó lọ si ọdọ àwọn àjọ DSS láti ma jẹ ki àwọn alagbara kankan o yọ woli náà kuro latimọle titi ti ọrọ yòó fi yanju. Bakan náà ni Ọọni ni ki wọn fi ọkàn wọn balẹ pé wọn o mú wọn si ilé Orisà Oodua láti lọ wádìí ibi ti ọmọ náà wa. : Lẹyin ti ọpọlọpọ araalu ti ọrọ naa mu wọn lọkan ti da si i. Ijọba ati awọn ọba alade naa ti bẹrẹ si ni ba wọn lọwọ si ọrọ ọhun. 